PUNČKA MAJA IN BALONČEK

Vsi , ki so videli punčko Majo so dejali , kako je lepa.

Nekega dne se je gledala v zrcalu in zdelo se ji je , da je premalo lepa. Stekla je v sobo in iz očkove pisalne mize vzela rdečo tinto. Z njo si je namazala lička in ponovno stekla k zrcalu. Zrcalo, ki rado laže je naslikalo Majin obrazek in vzkliknilo :«Nobena punčka na svetu ni sedaj tako lepa kot punčka Maja!« Maja je zadovoljna stekla k očku na balkon, ki je bral Popoldanski list.

«Kajne očka , da ni nobena punčka tako lepa kot punčka Maja,« je vprašala Maja in pokazala na svoja rdeča lička. Očka je komaj zadrževal nasmeh in modro odgovoril:«Počakaj malo, Maja«. Odšel je v kuhinjo in iz nje prinesel surov krompir in slamico. V krompir je izdolbel luknjico , v katero je natočil vodo pomešano z milnico. » V lepo punčko Majo se je naselil grdi mož Napuh, zato misli lepa punčka Maja , da ni na svetu nobena punčka tako lepa kot ona. In vanjo se je naselila grda žena Nečimrnost ,zato si je Maja svoja žareča lička namazala z rdečo tinto. Sedaj bo pa Maja s slamico izpihala iz sebe Napuh in Nečimrnost«, je dejal očka in namočil razcepljen del slamice v milnico, drugi del slamice pa dal Maji v usta.

Maja je narahlo pihala in na koncu slamice je pričel rasti balonček , ki je rastel in narastel v pravi balon. Odtrgal se je od slamice in poln mavričnih barv zaplaval proti sinjemu nebu in zlatemu soncu. *In v balonu sta se peljala gospod Napuh, ki je vzklikal:«* Glejte kako sem imeniten, ves svet imam pod seboj , lahko ga zviška opazujem! Sedaj sva kot kralj in kraljica «, ter nečimrna gospa Nečimrnost, ki mu je odgovarjala:«Vse barve so na steni balončka, toda nobena ni tako lepa kot rdeča tinta na mojih licih.« » »Bi se spustila do sonca , in ga zatemnila pred Zemljo?« je vprašal Napuh »,in do sinjega neba, da mu odvzamem njegovo lepo barvo , saj je nebo ne rabi mojim očem pa bi zelo pristajala« , je nečimrno odgovorila gospa Nečimrnost. Maja se je vedno bolj čudila in očka nasmihal, balon pa se je vedno bolj dvigoval proti soncu. Čudilo se je sinje nebo in čudilo se je zlato sonce , ki sta bila zares nad vsemi stvarmi , pa brez nečimrnosti in napuha. Čim višje se je dvigal balon, tem bolj se je napihoval , tem bolj sta se v sebi napihovala Napuh in Nečimrnost. Hvalila in slavila sta drug drugega, da se z besedami to ne, da opisati.

Ko se je balon preveč napihnil je naredilo »Pink« in od balona je ostala samo drobna meglica. Istočasno sta se spremenila v prazen nič gospod Napuh in gospa Nečimrnost in že ju ni bilo več. Lepa punčka Maja je skoraj zajokala. Očka jo je vzel v naročje, jo pobožal po zlatorumenih laskih in potolažil z besedami: »Nič naj ne joka punčka Maja. Sedaj bo zares lepa, ko sta jo zapustila grdi mož Napuh in grda žena Nečimrnost:«

USTNA OCENA PRAVLJICE PUNČKA MAJA IN BALONČEK

Pravljica mi je bila zelo všeč . Prikazuje nam kako so lahko že male punčke nečimrne in polne napuha , čeprav so lepe bi bile rade še lepše. Punčka Maja je lepa punčka in želi v svoji nečimrnosti postati še lepša. Ko si pobarva lička z rdečo tinto se ji ogledalo zlaže , da je najlepša na svetu , čeprav ni bila, saj so bila njena lička grdo popacana. Ogledalo se ji je prilizovalo in zlagalo in ji povedalo kar je želela slišati. Ogledalo Maji ni povedalo resnice. Zato sta v njej še bolj zrastla napuh in nečimrnost. Saj na svetu je mnogo punčk , ki so lepe kot Maja.

Pravljico bi priporočila vsem puncam in fantom ,ki mislijo , da so najlepši na svetu . Pravljica prikaže kako se nam lahko ogledalo zlaže , da nam nekaj pristoji , čeprav nam v resnici ne. Otroci smo prevečkrat polni nečimrnosti in napuha in ne želimo vidimo resnice.

V pravljici me je najbolj pritegnilo , ko sta se gospod Napuh in gospa Nečimrnost v balonu dvigala vedno višje in višje proti nebu in soncu in sta se vedno bolj in bolj hvalila in slavila. V svoji nečimrnosti in napuhu nista spoznala , da je potreben samo »Pink« in že ju ni bilo več.